De Doornkraal Vinotel | Resensies
Ou historiese gebou. As oud inwoner van Riversdal was dit altyd my begeerte om daar tuis te gaan en ek was nie teleurgestel nie! Aan al my verwagtinge vol doen.
De Doornkraal Vinotel's terugvoer
Wat 'n voorreg was dit om jou as ou inwoner by ons te hê as gas. Ek is so bly jy het dit geniet en kannie wag vir jou volgende kuierkie by ons nie.
Safety At Work S - Des 2019
Vriendelike staff. Lekker gebly.
Clive F - Nov 2019
Goeie diens en ligging.
Wonderlike opknapping van ou Riversdale. Alles baie mooi en lekker, maar jammer dat internet so swak is in so 'n upmarket fasiliteit.
Baie dankie dat u by De Doornkraal Vinotel oorgebly het asook die tyd geneem het om 'n resensie te skryf. Ons waardeer u mooi opmerkings oor ons fasiliteite en personeel se diens. Ons verstaan dat die internet 'n belangrike rol in die alledaagse lewe speel en wil verskoning vra vir die ongerief wat u met die internet ondervind het. De Doornkraal Vinotel bestuur is tans in proses om die internetspoed en verbindings in die hotel te laat herevalueer.
De Doornkraal Vinotel span
Helen S - Nov 2019
Baie aangenaam, net baie koud! Laaste week in Augustus 2019.
Die ontbyt was wonderlik! Die croissants het weggesmelt in jou mond - uitstaande! Die Franse dame wat ons bedien het, was puik! Sy het selfs vir ons padkos ingepak met 2 bottels mineraalwater! Die twee klein probleempies wat ons in die kamer ervaar het is vinnig opgelos - baie dankie! Die luukse kamer het nie elektriese komberse nie, maar 'n watersak is voorsien, asook 'n verwarmer. Ons het dus warm geslaap en nie koud gekry nie!
Baie dankie dat jy die tyd geneem het om 'n resensie te skryf.
Ons is verheug om te hoor dat julle jul verblyf en ontbyt by ons geniet het. Ons personeel neem alle opmerkings ter harte, met die oog om u verblyf by ons so gerieflik as moontlik te maak.
Augustus-maand is verseker een van die koudste maande en ons probeer ons bes om alle kamers vooraf te verhit.
Zuretha R - Aug 2018
Baie aangenaam. Baie vriendelike en behulpsame personeel.
Pragtige "compound" van ou geboue met tuin en sitplekke in die middel. Veilige parkering agter geslote hek. Heerlike kos, ruim porsies. Die geboue is baie oud en is pragtig gerestoureer, of bloot behou soos dit was - nostalgies, want dit laat dink aan oumas en oupas en hul plaashuise! Die kamers is gerieflik, en ons het die outydse meubels, baddens, ens. waardeer. Baie geselliger as kliniese moderne geboue.
Die beste en ontbyt 5 uit 5.
Walter S - Jun 2018
Ongelooflike diens, kos en vriendelikheid.
Die kok het vir ons sy gunsteling-gereg, "Lamb Kleftiko", gemaak. Dit was ongelooflik lekker en 'n moet. Dit moet net 4 dae voor julle aankoms bestel word.
Ella D - Jan 2018
Kamer mooi, maar diens by restaurant swak.
Die verblyf was mooi en gerieflik, maar die restaurant was bloot swak. Ons het meer as 2 ure vir aandete gewag, en is toe gevra of ons bereid sou wees om 'n verkeerde bestelling te aanvaar! Dit, nadat ek vroeër gevra is hoe gaar ek my hoender verkies!
Ons het heerlik gebly in hierdie pragtige plek. Alles was perfek, insluitend die personeel en die heerlike ontbyt.
Thank you for taking the time to submit a review. It was an honor to have hosted you and we hope to see you again.
Jan K - Mei 2017
Wondelik, die mense was so gasvry en die kos was fantasties!
Die gastehuis is 'n pragtige ou woonhuis, baie mooi opgepas. Die bed was heerlik, daar was alles wat nodig was in die kamer behalwe sjampoe. Die kos en diens in die aand was fantasties, wyn was ook heerlik. Die diens in die oggend was 'n bietjie stadig en kos goed. Die gasvryheid was so warm. Ek sal vir seker weer gaan as ek in die omgewing is.
Sanet L - Jan 2017
Aangename verblyf, mense baie vriendelik. Die kos ook baie lekker.
Ons het dit baie geniet. Die plek is baie netjies en die personeel baie vriendelik. Die kos was van uitstaande gehalte.
Walter S - Mei 2016
Die diens was 5-ster en hulle kos was uitstekend!
Ons het baie vinnig 'n epos ontvang vanaf die hotel met bewys van bespreking. Die kok het ook vir ons 'n spyskaart ge-epos. Die diens was uitstekend! Ons het nog nooit so lekker geëet en gekuier nie. Ons het die Arni Kleftiko bestel. "By prior appointment - 24 hours notice. Chef Peppas prepares this traditional slow roasted Greek lamb using a whole square cut shoulder. Served on a platter to table with Ya Ya's Patates,veg in season, pita breads and tzatziki. Serves four to six." De Doornkraal Boutique Hotel sien ons beslis weer!
Cinelle F - Jan 2016
Pragtige eenhede met uitstekende en vriendelike diens.
De Doornkraal Boutique Hotel was een van die beste oornag eenhede waar ons die afgelope Desember 2015 vakansie oornag het - beveel dit verseker aan.So ook die restaurant - heerlike smaakvolle geregte wat bedien word.
Michelle D - Des 2015
Verblyf was uit die boonste rakke. Die mense by De Doornkraal Boutique Hotel is vriendelik en baie gasvry. Kos is sowaar van die lekkerste borde wat ek al geëet het. Sal dit vir enige iemand aanbeveel om daar te bly.
Lyndon A - Okt 2015
Outentiek en ietwat romanties.
De Doornkraal is 'n oulike plekkie wat definitief sal byval vind by diegene wat hou van iets outentiek en ietwat romanties. Ons het twee nagte vir bed en ontbyt bespreek, maar het eintlik min van die omgewing gesien, aangesien ons meeste van die tyd aan 'n rugbytoernooi in Oakdale spandeer het. Die personeel is baie vriendelik en doen hul allerbes om jou tevrede te stel. Die ontbyt en aandete wat ons daar genuttig het was uit die boonste rakke en die sjef is uit die boonste rakke.
Marce M - Sep 2015
Goeie kos, wyn en diens in 'n pragtige plek!
Die personeel was baie behulpsaam en professioneel. Die restaurant se verskeidenheid maaltye en wyn was indrukwekkend en die kok was 'n absolute plesier om die wyntoer mee te doen. Baie dankie!
Eliz M - Jun 2015
Kamer en alle geriewe was fantasties. Uiters skoon.
Chef Chistopher is ongelooflik. Op geen stadium het ons gevoel soos net nog gaste in 'n hotel nie. Hy het uit sy pad gegaan om ons verbly spesiaal en baie gemaklik te maak. Sy kos was fantasties en die persoonlike aandag aan klein "detail" opmerklik. Definitief 'n juweel van 'n hotel en ons sal dit definitief aanbeveel. Alle personeel was vriendelik en selfs toe ons spesiale versoeke gehad het, was iemand altyd daar om te help.
Franscois D - Mei 2015
Robert M - Mrt 2015
Very well run establishment with attention to deatil
Excellent food, well run by Christopher and staff.
Pieter S - Des 2014
Skoon en netjiese kamer. Baie spasie. Netjiese badkamer. Goeie diens. Lekker kos.
Professionele diens met netjiese skoon kamers. Ek sal De DoornKraal Boutique Hotel vir my vriende aanbeveel.
George D - Des 2014
Johan S - Nov 2014
Baie aangenaam met alle nodige gerief.
Beveel De Doornkraal aan vir reisigers wat soek na pragtige kamers, rustigheid, heerlike kos en goeie diens.
Johannes H - Jun 2014
Aangename, gemoedelike atmosfeer en diens!
Verrassende blyplek. Riversdal het my verbaas. Die ou deel van die dorp, waar De Doornkraal geleë is, is mooi en skoon, so ook die gastehuis wat pragtig gerestoureer is en goed bestuur word.
Faan H - Nov 2013
Absolute wonderlike ervaring!
Christopher en die personeel het vir ons 'n onvergeetlike aand gegee! Dit het soos 'n volle vakansie gevoel. Hulle voel soos familie, maar net beter! Ons bring ons vriende of familie saam volgende keer!
Nicolette D - Jul 2013
Dit was aangenaam en ons het regtig tuis gevoel.
Die area is skoon en die natuur is fantasties. Die mense wat ons ontvang het is vriendelik en baie hoflik. Ons sal verseker weer daar bly as ons daardie kant toe gaan.
Louise R - Mei 2013
Heerlike rustige atmosfeer en goeie kos.
Janice B - Mei 2012
A lovely place to take a break from a long journey and chill out. We had nothing to complain about - it really is a lovely place. We hope to be back!
R2 024 R1 417
Kry 30% af vir verblyf voor 7 Maart 2022
https://travelground.imgix.net/AAEAAQAAAAAAAAAAAAAAJDdjYjkxZjdmLTljYzItNGZjNy1iOTkyLTVlYzA4MDA5ZDdmMg?w=1440&h=960&fit=crop&auto=enhance,format,compress&q=80 was R2 024, nou Vanaf R1 417 per nag, vir 2 mense 27 5 1 5 8 Lower Long Street Riversdale 6670 Wes-Kaap 086 999 0018 14:00-20:00 11:00 -34.088863618322 21.261954009533